0KISKŐRÖS VÁROS JEGYZŐJE

ELŐTERJESZTÉS
(A Képviselő-testület 2009. április 29-i ülésére)

TÁRGY: 
ÁTFOGÓ ÉRTÉKELÉS AZ ÖNKORMÁNYZAT GYERMEKJÓLÉTI ÉS GYERMEKVÉDELMI FELADATAINAK ELLÁTÁSÁRÓL

A gyermekek védelméről és a gyámügyi igazgatásról szóló 1997. évi XXXI. törvény ( a továbbiakban: Gyvt.) 96. §.(6) bekezdése szerint a helyi önkormányzatnak a gyermekjóléti és gyermekvédelmi feladatainak ellátásáról évente átfogó értékelést kell készítenie – a gyámhatóságokról, valamint a gyermekvédelmi és gyámügyi eljárásról szóló  149/1997.(IX.10.) Korm. rendelet 10. számú mellékletében meghatározott tartalommal -,melyet a Képviselő-testület minden év május 31. napjáig kell megtárgyalnia.

A gyermekvédelmi rendszer működtetése állami és önkormányzati feladat. A gyermekek védelmét pénzbeli ellátásokkal, gyermekjóléti alapellátásokkal, gyermekvédelmi szakellátásokkal és a hatósági intézkedésekkel biztosítja az önkormányzat.

1. A település demográfiai mutatói                                      

A település állandó lakosainak száma 2008. december 31. napján 14.810 fő.

A népesség korcsoportonkénti megoszlása a következő:

	Korcsoport
	Férfi
	Nő
	Együtt

	0-3 éves
	272
	258
	530

	4-7 éves
	272
	255
	527

	8-14 éves
	463
	489
	952


	15-18 éves
	346
	354
	700

	19-20 éves
	193
	179
	372

	21-60 éves
	4173
	4274
	8447

	 61-100 éves
	1225
	2057
	3282

	Összesen:
	6944
	7866
	14810


A 0-18 év közötti korosztály létszáma 2709 fő. A 2007. évhez képest 4,1 %-kal csökkent a 0-18 éves korosztály száma..

A nők aránya az összlakosságon belül 53,11 %. 2008. évben 135 gyermek született, 2 gyermekkel kevesebb, mint az előző évben. 2007. évhez képest 58 fővel csökkent az állandó népesség száma.

2. Az önkormányzat által nyújtott pénzbeli, természetbeni ellátás biztosítása

A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult az 1997. évi XXXI. törvény 19.§. (1) bekezdésében meghatározott kedvezmények és pénzbeli támogatások igénybevételére. A rendszeres gyermekvédelmi kedvezményt a települési önkormányzat jegyzője állapítja meg.

2008. évben 528 gyermek részesült rendszeres gyermekvédelmi kedvezményben. Közülük 22 fő volt nagykorú és 174 fő volt 6 éven aluli. Összesen 263 család részesült a kedvezményben, ebből 121 szülő egyedülállóként vált jogosulttá az ellátásra.

A támogatásban részesülők közül 19 gyermek családjában az egy főre jutó havi jövedelem nem érte el az öregségi nyugdíj mindenkori legkisebb összegének felét, 14.250,-Ft-ot, 306 gyermek családjában pedig az öregségi nyugdíj mindenkori legkisebb összegét, 28.500,-Ft-ot.

Az önkormányzat pénzbeli támogatásként összesen 5.704.E Ft-ot fizetett ki a jogosultaknak, melynek 100 %-át az állami költségvetés biztosította. 

Az önkormányzat az időszakosan létfenntartási gondokkal küzdő vagy létfenntartást veszélyeztető rendkívüli élethelyzetbe került gyermeket gondozó családok részére rendkívüli gyermekvédelmi támogatást nyújt, amelynek teljes fedezetét saját költségvetéséből biztosítja. A támogatás megállapításáról átruházott hatáskörében az Egészségügyi és Szociálpolitikai Bizottság dönt.

2008. évben a támogatásra 623.000,-Ft-ot fordított az önkormányzat. Rendkívüli támogatásban 143 fő,  145 esetben részesült. A támogatás jelentős részét tankönyvvásárláshoz nyújtotta a Bizottság.

Egyéb, a Gyermekek védelméről és a gyámügyi igazgatásról szóló törvényben nem szabályozott pénzbeli és természetbeni ellátások

Az Oktatási Minisztérium a települési és a megyei önkormányzatok együttműködésével a 2000/2001-es tanév során létrehozta és beindította a Bursa Hungarica Felsőoktatási Önkormányzati Ösztöndíjpályázatot, amely a hátrányos helyzetű, szociálisan rászoruló felsőoktatási hallgatók és a felsőoktatási intézménybe jelentkezni kívánó fiatalok számára nyújt rendszeres anyagi segítséget.

Az ösztöndíj pályázati rendszerhez önkormányzatunk az elmúlt nyolc év során csatlakozott, 2008. évben 25 fő szociálisan rászoruló felsőoktatási hallgató tanulmányait támogatta az önkormányzat. Erre a célra az önkormányzat 2008. évi költségvetésében 950.000,-Ft előirányzatot biztosított.

A gyermekétkeztetés megoldásának módjai

A városban a KTKT Egységes Iskola és Szakiskola tagintézményeiben, valamint a Bács-Kiskun Megyei Önkormányzat Kiskőrösi Közoktatási Intézményében az alábbiak szerint vették igénybe a gyerekek / tanulók az étkeztetési lehetőséget (menza, napközi ).
	                                                      Gyermekétkeztetés

	tagintézmény neve
	igénybevevők száma  (havi átlagos adat)
	            ebből kedvezmény mértéke

	
	
	               50 %
	           100 %

	Napköziotthonos Óvoda
	435
	57
	99

	Petőfi S.Ált.Iskola
	227
	43
	83

	Bem J.Ált.Iskola
	325
	69
	76

	Wattay Középiskola és Szakiskola
	43
	18
	-

	Petőfi S. Gimnázium, Kertészeti Szakközépiskola
	103
	33
	-

	Bács-K.Megyei Önk. Kiskőrösi Közoktatási Intézménye
	104
	47
	45


3. Az önkormányzat által biztosított személyes gondoskodást nyújtó ellátások

A települési önkormányzat a gyermekjóléti alapellátások körében 1998. február 1. napjától működteti a Gyermekjóléti Szolgálatot, amely a Humán Szolgáltató Központ keretén belül önálló szakmai egységként működik három családgondozóval.

A Szolgálat a város területén látja el szervezési, szolgáltatási és gondozási feladatait.

2008. évben 163 gyermek esetében folytattak családgondozást.

Intézkedések, a szolgáltatások típusa szerinti megoszlásban:

· alapellátásban részesülők:                                                   

161 fő

· szakellátásban részesülők:                                              


    2 fő

· családjából kiemelt gyermek szüleinek gondozása:                         
  11 család

· információnyújtás:                                                                          
257 alkalom

· tanácsadás:                                                                                      
479 alkalom

· segítő beszélgetés:                                                                          
264 alkalom

· hivatalos ügyekben való közreműködés:                                        
119 alkalom

· családlátogatás:                                                                               
710 alkalom 

· közvetítés más szolgáltatásba:                                                          
  82 alkalom

· felülvizsgálati tárgyaláson való részvétel:                                        
  11 alkalom

· örökbefogadással kapcsolatos intézkedés:                                       
    7 alkalom

· Szociális válsághelyzetben lévő várandós anya gondozása             
    1 eset     

A gyermekek veszélyeztetettségének okai a probléma típusa szerint az alábbi megoszlást mutatják (az adat halmozott adat, hiszen az esetek túlnyomó többségében több probléma is felmerül, okoz veszélyeztetettséget, illetve igényel esetkezelést):

· Anyagi, lakhatással összefüggő:



36 eset

· Gyermeknevelési: 





69 eset

· Gyermekintézménybe beilleszkedési nehézség: 


42 eset

· Magatartászavar, teljesítményzavar:                            

34 eset

· Családi konfliktusok (szülők között, szülő-gyermek között):
24 eset

· Szülők/család életvitele:                                       

67 eset

· Szülői elhanyagolás:                                                     

39 eset

· Családon belüli bántalmazás:                                           

13 eset

· Fogyatékosság, retardáció:                                                
19 eset
· Szenvedélybetegségek:                                                   

29 eset

A 2008. év adatainak tükrében megállapítható, hogy jelentősen emelkedett az anyagi/megélhetési gonddal küzdő családok és a gyermeknevelési problémákkal küszködő családok száma. Továbbra is a leggyakoribb ok, a szülők, család életviteléből adódó konfliktusok. Emelkedett a szenvedélybetegséggel küzdők aránya. A gyereknevelési, beilleszkedési problémák, magatartás zavarok megoldására havi négy órában pszichológus szakember áll a rászorulók rendelkezésére. 2008. évben 32 gyermeknek nyújtott segítséget pszichológiai tanácsadás keretében a szakember. 

Jelzőrendszer tagjaival való együttműködés

A folyamatos családgondozás mellett a Gyermekjóléti Szolgálat rendszeres kapcsolatot tart valamennyi gyermekkel foglakozó intézménnyel (Családsegítő Szolgálat, Védőnői Szolgálat, a városban működő valamennyi óvoda és iskola gyermek és ifjúságvédelmi felelősei, Nevelési Tanácsadó, gyermekorvosok, Pártfogó Felügyelői Szolgálat, Városi Gyámhivatal és a Városi Rendőrkapitányság) Ezeknek az intézményeknek az aktív részvételével a szolgálat működteti és koordinálja a városi gyermekvédelmi észlelő-és jelzőrendszert. Hatékonyság, korrekt szakmai kapcsolat jellemzi a jelzőrendszerben rendszeresen résztvevő szakemberek munkáját. 

2008. évben szakmaközi megbeszélés 223 alkalommal történt, a jelzőrendszer által küldött jelzések száma 233 (ez több, mint négyszeresére nőtt az előző évihez képest), estekonferencia 25, éves tanácskozás pedig 1 alkalommal történt.

2008. évben a gyermekjóléti szolgálat továbbra is kiemelt feladatának tekintette az igazolatlan iskolai hiányzások visszaszorítását Egy-egy eset kapcsán sikerült pozitív eredményt elérni. Sajnos az iskolák jelzései nem minden esetben jutottak el a szolgálathoz, ezért 2009. évben ezen kívánnak változtatni.

A gyermekek napközbeni ellátásának biztosítása a városban bölcsődében, óvodában és iskolai napköziben történik.

A KTKT Egységes Iskola és Szakiskola, Napköziotthonos Óvoda Kiskőrösön hat tagóvodát működtet. 2008. évben 478 gyermeket írattak be az óvodákba. A Humán Szolgáltató Központ keretében működő bölcsőde 34 férőhellyel működik. Kihasználtsága évek óta 100 %-os. A KTKT Egységes Iskola és Szakiskola fenntartásában működő két kiskőrösi általános iskolai tagintézményben összesen 1082 gyermek tanult (Petőfi Sándor Általános Iskola 513 gyermek, Bem József Általános Iskola 569 gyermek), akik közül átlagosan 340 gyermek részesült napközis ellátásban.

A Bács-Kiskun Megyei Önkormányzat Kiskőrösi Közoktatási Intézményében 2008. évben 178 gyermekkel foglakoztak, akik közül 12 gyermek óvodai ellátásban részesült. Átlagosan 103 tanuló részesült napközis ellátásban.

Az önkormányzat a gyermekek átmeneti gondozása feladatát – 2000. évtől kezdődően – helyettes szülői hálózat működtetésével biztosítja, melyet 13 település társulásával szervezett meg. A működtetéssel kapcsolatos feladatokat a Humán Szolgáltató Központ Gyermekjóléti Szolgálata látja el. A hálózat kettő helyettes szülő alkalmazásával működik, összesen négy férőhellyel. 2008. évben 3 gyermek elhelyezésére került sor 310 gondozási napon keresztül.

4. Jegyzői  hatáskörben tett gyámhatósági intézkedések 

A jegyzői hatáskörben végzett feladatok a gyermekvédelmi gondoskodás keretébe tartozó hatósági intézkedések  közé tartoznak, amelyek Kiskőrös  város illetékességi területén élő vagy tartózkodó gyermekek illetve családjuk ügyeinek intézését foglalják magukba.

· Védelembe vétel:                                                                                                     
A gyermek védelembe vételét akkor rendeli el a jegyző, ha a szülő a gyermeke veszélyeztetettségét az alapellátások önkéntes igénybevételével nem tudja vagy nem akarja megszüntetni, de segítséggel a gyermek fejlődése a családi környezetben mégis biztosítható.

A védelembevétel okai általában egy családon belül is többrétűek lehetnek, pl. okot adó körülmény lehet a szülői kötelesség nem megfelelő teljesítése, a szülő káros szenvedélye, a gyermek magatartása, rossz anyagi helyzet, betegség, stb.

2008. évben a 169 nyilvántartott veszélyeztetett gyermek közül összesen 2 újabb védelembe vételre került sor. Az év folyamán megszüntetett védelembe vételek figyelembe vételével az év végén 5  védelembe vett  gyermeket tartott nyilván a gyámhatóság. Az 5 gyermek 3 családban nevelkedik. 

A védelembe vételi okok között elsőként szerepel az újonnan védelembe vett gyermekek esetében is a szülőnek illetve a gyermeknek felróható magatartás.   

· Ideiglenes hatályú elhelyezések:

A gyermekvédelmi gondoskodás másik formája az ideiglenes elhelyezés, amely intézkedésre akkor kerül sor, ha a gyermek felügyelet nélkül marad, vagy testi, értelmi, érzelmi fejlődését családi környezete vagy önmaga súlyosan veszélyezteti. A jegyző ezekben az esetekben a gyermeket ideiglenesen elhelyezi a nevelésre alkalmas másik szülőnél, hozzátartozónál, vagy harmadik személynél, ha erre nincs lehetőség,  nevelőszülőnél, ha erre sincs lehetőség,  gyermekotthonban.

Az ideiglenes elhelyezések száma évek óta alacsony, mivel csak a súlyos, azonnali intézkedést kívánó esetekben kerülhet rá sor. A jegyző 2008. évben 1 gyermek esetében élt ezzel a gyermekvédelmi gondoskodási formával, a gyermeket nevelőszülőhöz helyezte, majd örökbefogadására  került sor.

5.  A városi gyámhivatal hatósági intézkedései:

a.)   Pénzbeli  ellátások:

1. Az átmeneti vagy tartós nevelésből  nagykorúvá válással kikerült fiatal felnőtt lakáshoz jutása, tartós lakhatása megoldásának elősegítése érdekében a gyámhivatal otthonteremtési támogatást állapíthat meg.

2008. évben 2 kérelem benyújtására került sor, a feltételek fennállásának megállapítását követően a két fiatal összesen 2.195.000,-ft. otthonteremtési támogatásban részesült elszámolási kötelezettség megállapítása mellett.

2. A gyámhivatal a gyermektartásdíjat megelőlegezi, ha a tartásdíj fizetésére kötelezett szülő  a jogosult szülőnek nem fizeti és a tartásdíjbehajtása átmenetileg lehetetlen, valamint a gyermek családon belüli ellátása  emiatt veszélybe kerül.

2008. évben 3  új esetben került sor a jogosultság megállapítására, amely összesen 6 gyermeket érintett. Az előző években történt és fennálló  megelőlegezésekkel összesen 7  gyermek részesült ebben az ellátásban

Mindkét pénzbeli ellátási forma finanszírozása teljes egészében a központi költségvetésből történik.

b.) Családbafogadási ügyek:

A gyámhivatal a szülő(k) kérelmére hozzájárulhat ahhoz, hogy a szülő(k) egészségi állapota, indokolt távolléte, vagy más családi ok miatt a gyermekét a szükséges ideig más, általa megnevezett család átmenetileg befogadja. 

A gyermek családbafogadásához való új hozzájárulások száma 2008. évben is magas volt, összesen 13 gyermek családbafogadására került sor.

2008. évben a megszűnt családbafogadások száma 4 volt, így az előző évi családbafogadásokkal együtt összesen 31  családbafogadott gyermeket tartott nyilván a gyámhivatal. A családbafogadásokat a gyámhivatalnak minden évben felül kell vizsgálnia.

c.) Ideiglenes hatályú elhelyezés:

Ideiglenes hatályú elhelyezésre kerül sor, ha a gyermek felügyelet nélkül marad vagy testi, érzelmi, erkölcsi fejlődését a családi környezet súlyosan veszélyezteti és emiatt a gyermeknek a családjából való  azonnali kiemelése szükséges.

A gyámhivatal 2008. évben egy alkalommal élt ezzel az intézkedési formával, mely esetben a gyermek harmadik személyhez került elhelyezésre. Az eljárás lezárása a gyermek családjába való visszahelyezésével és védelembe vételére irányuló kezdeményezéssel zárult le. 

d.) Átmeneti nevelésbe vétel:

A gyámhivatal a gyermeket átmeneti nevelésbe veszi, ha a gyermek  fejlődését családi környezete veszélyezteti és  veszélyeztetettséget az alapellátás keretében biztosított szolgáltatásokkal  - gyermekjóléti szolgáltatás -, valamint védelembe vétellel (jegyzői hatáskör) nem lehet megszüntetni, illetve attól eredmény nem várható, és a gyermek megfelelő gondozása a családjában nem biztosítható.

2008. évben újabb átmeneti nevelésbe vételre nem került sor, a gyámhivatal 18 átmeneti nevelt gyermek ügyével foglalkozott az éves (féléves) felülvizsgálatok, a gyámok számadása és egyéb, a gyermekeket érintő intézkedések kapcsán.

e.) Tartós nevelésbe vétel:

A gyámhivatal a gyermeket tartós nevelésbe veszi, ha a szülő(k) szülői felügyeleti jogának bíróság által történő megszüntetése miatt vagy más okból (pl. szülők halála) nincs a gyermeknek szülői felügyeletet gyakorló szülője és a gyermek neveléséről gyám kirendelése útján nem lehet gondoskodni. A tartós nevelésbe vett gyermek ügyét is évente felül kell vizsgálni. 

2008. évben nem került sor tartós nevelésbe vételre és  a gyámhivatal 1 tartós nevelt gyermek ügyével foglalkozott.

f.) Utógondozás elrendelése:

Az átmeneti vagy tartós nevelés megszüntetése vagy megszűnése után a gyámhivatal legalább egy év időtartamra elrendeli a gyermek vagy a fiatal felnőtt utógondozását, feltéve, hogy azt a fiatal felnőtt is kéri, amely intézkedés segíti a nevelésből kikerült gyermek, illetve fiatal családjába való visszailleszkedését, vagy önálló élete megkezdéséhez nyújt támogatást.

2008. évben 3 esetben rendelt el a gyámhivatal utógondozást. Az utógondozás elrendelését követően az utógondozónak félévente jelentés kell adnia a gyámhivatalnak az utógondozott helyzetéről, az utógondozás sikerességéről.

g.) Utógondozói ellátás elrendelése:

A gyámhivatal a fiatal felnőtt kérelmére az átmeneti  vagy tartós nevelés megszűnését követően a gyám javaslatát figyelembe véve elrendelheti az utógondozói ellátást, ha a fiatal felnőtt létfenntartását önállóan biztosítani nem tudja, nappali tagozaton tanulmányokat folytat, illetve szociális bentlakásos intézménybe felvételét várja. Az ellátást a fiatal felnőtt a 24. életévének betöltéséig kérheti.  

2008. évben egy kérelem érkezett utógondozói ellátás elrendelésére.

h.) Családi jogállás rendezése:

A családi jogállás rendezési ügyek magukba foglalják azokat az ügyeket, ahol az apaság vagy az anyaság nem tisztázott. Ezek a családi jogállási ügyek lehetnek az apa adatai nélkül született gyermekek vonatkozásában apai elismerő nyilatkozatok felvételére, az apaság vélelmének megdöntésére, valamint az apaság megállapítása iránti per indítására, valamint képzelt apa megállapítására vonatkozó ügyek.

2008. évben  a gyámhivatal 13 gyermek családi jogállást rendezte  teljes hatályú apai elismerő nyilatkozat felvételével,  1 esetben pert kezdeményezett az apaság bírósági megállapítása iránt és 3 esetben az anya kérelmére  apaként képzelt személy adatait állapította meg.

i.) Örökbefogadási ügyek:

Az örökbefogadás célja, hogy az örökbefogadó, valamint annak rokonai és az örökbefogadott között  családi kapcsolatot létesítsen és elsősorban olyan gyermekek családi nevelését biztosítsa,  akiknek szülei nem élnek, vagy akiket szülei megfelelően nevelni nem képesek.

Tehát az örökbefogadásnak kifejezetten a gyermek érdekét kell szolgálnia.

A gyámhivatal az örökbefogadások engedélyezésén túl dönt az örökbefogadásra való alkalmasság (szülői alkalmasság) kérdésében is, az átmeneti nevelt gyermekek örökbefogadhatóvá nyilvánításáról, továbbá felbonthat örökbefogadást.

2008. évben 2 gyermek örökbefogadását engedélyezte a gyámhivatal és egy házaspárt nyilvánított örökbefogadásra alkalmas szülőknek.

Örökbefogadás felbontására nem került sor.

j.) Szülői felügyeleti joggal kapcsolatos ügyek:

A kapcsolattartás célja, hogy a gyermek és a kapcsolattartásra jogosult személyek közötti családi kapcsolatot fenntartsa, illetve a jogosult szülő a gyermek nevelését, fejlődését folyamatosan figyelemmel kísérje, tőle telhetően elősegítse.

A kapcsolattartási ügyeket a gyámhivatal hivatalból nem kezdeményezheti, csak kérelem esetén járhat el.

2008. évben 6 ügyben keletkezett kapcsolattartási döntés, ebből 4 esetben átmeneti nevelt gyermek kapcsolattartását szabályozta a gyámhivatal.

Több esetben fordult a kérelmező a már szabályozott kapcsolattartás végrehajtatása iránt a gyámhivatalhoz, de ezekben az esetekben a kapcsolattartásra vonatkozó szabályok megismerését, illetve a másik szülővel való megbeszélést követően a kérelem visszavonására került sor, ezért a gyámhivatal az eljárást a visszavont kérelemre tekintettel  megszüntette.

Szülői ház elhagyása  és kiskorúak házasságkötésének engedélyezése iránt eljárás nem indult  2008. évben sem.

k.) Gyámsági ügyek:

A szülői felügyelet alatt nem álló gyermek részére a gyámhivatal gyámot rendel. Nem áll szülői felügyelet alatt a gyermek, ha a szülők meghaltak, ha a szülők szülői felügyeletét a bíróság megszüntette, ha a szülők cselekvőképtelenek, vagy korlátozottan cselekvőképesek, ha a szülők ismeretlen helyen távol vannak, vagy ténylegesen akadályozva vannak, ha a bíróság a gyermeket harmadik személynél helyezte el, ha a gyermeket a  gyámhivatal átmeneti vagy tartós nevelésbe vette, ha a gyámhivatal a gyermek családbafogadásához hozzájárult, ha a gyermeket a gyámhivatal a gyermeket ideiglenes hatállyal hozzátartozónál vagy más személynél helyezte el és a szülők ellen szülői felügyelet megszüntetése vagy a gyermek elhelyezése iránt pert indított, ha a szülő hathetesnél fiatalabb gyermeke ismeretlen személy általi örökbefogadásához hozzájárult.

A gyámhivatal 2008. évben összesen 54 gyámság alatt álló kiskorú ügyével foglalkozott, amelyből 31. gyermek gyámja családbafogadó szülő, harmadik személy gyámja 4 gyermeknek, 13 gyermeknek hivatásos gyámja van, 5 gyermeknek a nevelőszülő a gyámja és 1 gyermeknek gyámja pedig a gyermekotthon vezetője.

A gyámság alatt álló gyermekek helyzetéről a gyámnak évente be kell számolnia a gyámhivatal előtt, amennyiben vagyont kezel, akkor számadást is be kell nyújtania, amelyet a gyámhivatal szintén határozattal bírál el.

l.) Cselekvőképességet érintő gondnoksággal kapcsolatos ügyek:

Cselekvőképes mindenki, akinek cselekvőképességét a törvény nem korlátozza, vagy nem zárja ki. Gondnokság hatálya alatt áll a korlátozottan cselekvőképes illetve a cselekvőképtelen felnőtt (18 év feletti),  akit a bíróság cselekvőképességet érintő gondnokság alá helyezett. Gondnokság alá helyezési pert indíthat a jogszabályban meghatározott hozzátartozó, az ügyészség és a gyámhivatal is.

A gondnokság hatálya alatt álló személyek részére a gyámhivatal rendel gondnokot és felügyeli a gondok tevékenységét.

A gyámhivatal 2008. évben 109 gondnokolt ügyét intézte, amely magába foglalta a gondnokság alá helyezési perindítási ügyeket, a már cselekvőképességet érintő gondnokság alá helyezettek bírósági felülvizsgálati ügyeit, a gondnokkirendelési, a gondnokoltak számadási és vagyoni ügyeit.

A gyámhivatal  azon gondnokoltak részére, akiknek nincs olyan hozzátartozójuk, aki gondnoki tisztet vállalhat, vagy a gondnoki tiszt vállalására alkalmas, hivatásos gondnokot rendel. Kiskőrös Város Önkormányzata a hivatásos gondnoki feladatok ellátására megbízásos jogviszony alapján két hivatásos gondnokot alkalmazott 2008. évben is.

m.) Vagyoni érdekvédelemmel kapcsolatos ügyek:

Az 1952. évi IV. törvény  (Családjogi törvény), az 1959. évi IV. törvény (Ptk.), valamint a 149/1997(IX.10.) Kormányrendelet (Gyer.) rögzíti a szülői felügyeletet gyakorló szülő illetve gyám, továbbá  a gondnokoltak képviseletében eljáró gondnok vagyonkezelésére vonatkozó szabályait, mivel a jogszabályokban meghatározott esetekben a törvényes képviselő jognyilatkozatainak érvényességéhez szükséges a gyámhivatal jóváhagyása is.

Ezen jogszabályok alapján foglalkozik a gyámhivatal a kiskorúak (szülői felügyelet alá tartozó gyermekek, családbafogadott, nevelésben lévő, gyámság alá tartozó gyermekek) és gondnokoltak  vagyoni ügyeivel is.  2008. évben a gyámhivatal 248 vagyonos kiskorút, és 26 vagyonos gondnokoltat tartott nyilván. A nyilvántartott kiskorúak  és gondnokoltak közül a gyámhivatal 41 esetben döntött határozattal törvényes képviselői  kérelemre.

6.  Szakmai ellenőrzések tapasztalatai:

2008. évben két alkalommal tartott gyámhatósági ellenőrzést a Dél-alföldi Regionális Közigazgatási Hivatal Szociális és Gyámhivatala Bács-Kiskun Megyei Kirendeltsége. Az első vizsgálat tárgya a jegyzői hatáskörben hozott eseti- és ügygondnok rendelés gyakorlata volt.

Az iratok bekérésével folytatott vizsgálat megállapította, hogy egyes iratokban előfordult az illetékességre és hatáskörre vonatkozó téves hivatkozás, valamint  egy eseti gondnok kirendelésnél az eseti gondnok feladataira vonatkozó téves jogszabályi meghatározás.

Egyéb esetekben az ügyintéző a jogszabályoknak megfelelően járt el. A vizsgálat eredménye alapján az ügyintéző a vizsgálatot követően nagyobb figyelmet fordított a helyes jogszabályi hivatkozásra és jogszabályi feladattartalom helyes alkalmazására.

A második szakmai-felügyeleti vizsgálat tárgya a gyámhivatal vagyonkezeléssel, gondnoksággal és gyámsággal kapcsolatos tevékenységét érintette.

A vizsgálat feltárta, hogy egyes ügyek tekintetében alaposabb bizonyítási eljárást kellett volna az ügyintézőnek lefolytatnia, egyes ügyek tekintetében az eljárást befejező döntés meghozatalára nem került sor (pl. eljárás megszüntetéséről döntés). A tapasztaltak alapján szükségesnek ítélte a vizsgálat az adott ügytípusokra vonatkozó jogszabályok ismételt tanulmányozását és helyes alkalmazását. A feltárt hiányosságok alapján az ügyintéző, valamint munkatársai is még nagyobb figyelmet fordítanak a jogszabályoknak megfelelő eljárás lefolytatására és döntés meghozatalára.    

A Humán Szolgáltató Központ keretében működő gyermekjóléti szolgálat ellenőrzésére kijelölt hatóság 2008. évben a gyermekjóléti szolgálatot nem ellenőrizte. 

7. Jövőre vonatkozó javaslatok

Az önkormányzat által működtetett gyermekjóléti alapellátást nyújtó intézmények biztosítják a város gyermek lakosságának megfelelő szintű ellátását.

2008. évben a városban  4 családi napközi létesült, amelyekben összesen 24 gyermek számára nyújtanak életkoruknak megfelelő nappali felügyeletet, gondozást, nevelést és foglalkoztatást. 

A bölcsődei férőhelyszám növelése érdekében az önkormányzat pályázatot nyújtott be új csoportszoba kialakítására annak érdekében, hogy az évről évre növekvő igények kielégítése biztosítva legyen.  

Egyéb ellátások biztosítására, intézmények működtetésére vonatkozóan nem merült fel igény.

A gyermekekkel foglalkozó intézmények aktív részvételével működő gyermekvédelmi észlelő- és jelzőrendszer szélesebb körben való megismertetése a prevenciót segítené.

8. Bűnmegelőzési program

Kiskőrös Város Önkormányzatának Jegyzője, a Gyermekvédelmi és gyámügyi csoport 2003. december 29. napján együttműködési megállapodást írt alá a családon belüli erőszakkal kapcsolatos bűncselekmények elleni fellépés érdekében, ezen belül a kiskorúak védelmére vonatkozó feladatok ellátására vonatkozóan a Kiskőrösi Rendőrkapitánysággal, valamint a Gyermekjóléti Szolgálattal közösen. A megállapodásban foglaltakat a Kiskőrösi Rendőrkapitányság irányítja továbbra is.

A kiskorúak veszélyeztetettségének minél korábbi megszüntetése érdekében a megállapodásban leírtaknak megfelelően a fenti felek 2008. évben is tájékoztatták egymást, kapcsolatot tartottak, konkrét ügyekben esetmegbeszéléseket tartottak, a családon belüli erőszak tárgyában pedig értekezletet tartott a Rendőrkapitányság.

A bűnmegelőzési önkormányzati koordinátori feladatokat a jegyzői gyámhatósági ügyeket intéző munkatárs látta el 2008. évben is.

Kiskorú bűnelkövetők számának alakulása Kiskőrös városban  2008. évben:

Szabálysértést elkövető kiskorúak száma:  
21 fő

Gyermekkorú:                                             
  9 fő:  

Fiatalkorú                                        

12 fő: 

Bűncselekményt elkövető kiskorúak száma:           5 fő

Gyermekkorú:                                                         1 fő 

Fiatalkorú:                                                               4 fő 

Az elkövetett szabálysértések, illetve bűncselekmények száma 2008. évben is nagyobb, mint az elkövetők száma, mivel van olyan kiskorú, illetve  fiatalkorú, aki többféle jogellen cselekményt követett el.

A bűncselekmények, szabálysértések elkövetése okainak hátterében 2008. évben is többnyire a magántulajdonnal szembeni helytelen felfogás, a rendezetlen családi háttér, a családi példamutatás hiánya, a társadalmi és erkölcsi szabályok figyelmen kívül hagyása állhat. A 18. év alattiak bűnelkövetések hátterében nem a megélhetési bűnözés áll. 

9. Civil szervezetek részvétele

Kiskőrös városban 1998. februárjában – önkormányzati kezdeményezésre – pedagógusokból, egészségügyi, rendőrségi és mentálhigiénés szakemberekből, valamint civil szervezetek képviselőiből drogprevenciós munkacsoport alakult. A csoport célja az egészséges életmódra nevelés, a gyermekek és fiatalkorúak egészséges szellemi és erkölcsi fejlődésének elősegítése, a drogmegelőzés és az alternatív szabadidős tevékenységek népszerűsítése.

Elsődleges tevékenységük a felvilágosító munka és a tájékoztatás. Ennek érdekében rendszeresen szerveznek nagy tömegeket megmozgató programokat, megjelentettek drogprevenciós tájékoztató füzeteket szülőknek, gyermekeknek. A csoport rendőr tagja rendszeres résztvevője az iskolai osztályfőnöki óráknak. 

2008. évi prevenciós rendezvények:

· „ Egészséges és boldog akarok lenni ” elnevezésű rendezvény 2008. május 27-én

Ez a rendezvény 1999. óta rendszeresen megrendezésre kerül. Változatos programjait ( futás a városban, kézműves tevékenységek oktatása, drog-totó, kerékpáros ügyességi verseny, salátakészítés, „ép testben-ép lélek!” címmel aszfaltrajz-verseny, szer-telen foci kupa,  stb.) elsősorban az általános iskolás korosztály számára nyújtja

· Irodalmi pályázat 13-18 év közötti fiatalok részére szenvedélybetegségek, függőség, drogok, drogos életvitel, egészséges életmód témakörében versben vagy prózába 2008. novemberében

Egyéb gyermekeket érintő civil szerveződés nem alakult a városban.

Kérem, hogy a Képviselő-testület az önkormányzat gyermekjóléti és gyermekvédelmi feladatainak ellátásáról szóló átfogó értékelést a fentieknek megfelelően fogadja el.

Kiskőrös, 2009. április 7.

Dr. Szentendrei István sk.

címzetes főjegyző

HATÁROZAT – TERVEZET

Kiskőrös Város Képviselő – testülete az önkormányzat 2008. évi gyermekjóléti és gyermekvédelmi feladatainak ellátásáról szóló átfogó értékelést elfogadja.

Kapja:

Dél-alföldi Regionális Államigazgatási Hivatal Szociális és Gyámhivatal Kecskeméti Kirendeltség

